  
**ΕΛΛΗΝΙΚΗ ΔΗΜΟΚΡΑΤΙΑ  
ΕΙΡΗΝΟΔΙΚΕΙΟ ΙΩΑΝΝΙΝΩΝ  
Αριθμ. Πρωτ. 452/2021**

**ΑΝΑΚΟΙΝΩΣΗ**

Περί προσκόμισης πιστοποιητικού ΕΝ.Φ.Ι.Α

Στις προσημειώσεις υποθήκης, συναινετικές ή μη, **δεν απαιτείται πλέον η προσκόμιση πιστοποιητικού ΕΝ.Φ.Ι.Α, κατ΄εφαρμογή της υπ΄αριθμ. 1106/14-5-2021 αποφάσεως του Διοικητή της ΑΑΔΕ** και δη της παραγράφου 4 του άρθρου 4 αυτής, με την οποία θεσπίζεται ότι η προσκόμιση του ανωτέρω πιστοποιητικού **απαιτείται μόνο σε παροχή υποθήκης επί ακινήτου**. Από την δημοσίευση της ανωτέρω αποφάσεως καταργήθηκε κάθε προηγούμενη απόφαση που ρύθμιζε τα οριζόμενα σ΄αυτήν θέματα, ήτοι η υπ΄αριθμ. 1008/25-1-2021 απόφαση του Διοικητού της ΑΑΔΕ στην οποία οριζόταν ότι προσκόμιση πιστοποιητικού ΕΝ.Φ.Ι.Α απαιτείτο και σε παροχή δικαιώματος προσημείωσης ή υποθήκης επί ακινήτου ή εξάλειψης προσημείωσης ή υποθήκης. Ως εκ τούτου δεν απαιτείται πλέον ούτε η προσκόμιση υπεύθυνης δήλωσης αντί του ανωτέρω πιστοποιητικού.

Ιωάννινα 15-6-2021

Η Διευθύνουσα το Ειρηνοδικείο

α/α

Ευπραξία Κυριλή

Ειρηνοδίκης